希文将南归次渊明田居诗韵来索和章四首 其一
故乡去我远，缥缈三神山。风尘一涉足，忽忽伤徂年。曹生静者流，心若珠在渊。不使閒草木，萌牙荒寸田。如何潇洒姿，亦复趋人间。一官比薪积，后至争居前。坐看车马衢，群情动如烟。秋风夜入户，晓镜增华颠。身先候雁翔，心与浮云閒。归期服勇决，临别翻欣然。
主题：思乡
情感：哀伤、失意、想家